ΓΡΑΠΤΗ ΕΡΩΤΗΣΗ P-2559/98

υποβολή: Daniel Varela Suanzes-Carpegna (PPE) προς την Επιτροπή

(28 Ιουλίου 1998)

Θέμα: Διακρίσεις σε βάρος του ευρωπαïκού στόλου σκαφών βαθείας ψύξεως που αλιεύουν στα ύδατα της Αργεντινής

Μολονότι δεν υπάρχει προφανής λόγος εναντίωσης στις αρχές που επιβάλλουν μία απαγόρευση εφόσον είναι επιστημονικά τεκμηριωμένη, η πρόσφατη και αιφνιδιαστική απόφαση της Αργεντινής να επιβάλει τρίμηνη απαγόρευση στην αλιεία βακαλάου εντός της ζώνης των 200 μιλίων της αποτελεί διακριτική πράξη σε βάρος του ευρωπαϊκού στόλου σκαφών βαθείας ψύξεως που αλιεύουν εκεί βάσει της αλιευτικής συμφωνίας Αργεντινής-ΕΕ. Αντιθέτως, για τα αλιευτικά νωπών ιχθύων η απαγόρευση είναι μόλις εικοσαήμερη. Το αιφνιδιαστκό και διακριτικό αυτό μέτρο έχει δημιουργήσει σημαντική νομική αβεβαιότητα και συνεπάγεται σοβαρές οικονομικές επιπτώσεις για τις ισπανο-αργεντινές κοινές επιχειρήσεις, στο βαθμό που η ενέργεια αυτή θα μπορούσε να αποτελέσει ένα εντελώς απαράδεκτο προηγούμενο.

1. Προτίθεται άραγε η Επιτροπή να αναφέρει πότε και πώς πληροφορήθηκε επίσημα τις προθέσεις των αρχών της Αργεντινής περί λήψεως αυτού του μέτρου;

2. Γνώριζε μήπως εκ των προτέρων η Επιτροπή ότι υπήρχε ενδεχόμενο να συμβεί το γεγονός αυτό όπως ακριβώς συνέβη;

3. Πληροφορήθηκε μήπως το γεγονός από εκπροσώπους του αλιεττικού τομέα;

4. Τι μέτρα έχει λάβει σχετικώς και πώς αιτιολόγησε τις ενέργειες της στους εκπροσώπους του θιγόμενου τομέα;

5. Είναι άραγε της άποψης η Επιτροπή ότι το μέτρο αυτό συνάδει με τους όρους της αλιευτικής συμφωνίας ΕΕ-Αργεντινής και την πρόσφατη συνεδρίαση της Κοινής Επιτροπής Παρακολούθησης που συστάθηκε στα πλαίσια της εν λόγω συμφωνίας, η οποία προβλέπει την αμοιβαία διαβούλευση πριν από τη λήψη νέων μέτρων και την προηγούμενη από κοινού εξέταση των συνεπειών που θα μπορούσαν να συνεπάγονται τέτοια μέτρα;

6. Θα μπορούσε άραγε η Επιτροπή τι μέτρα έχει λάβει ή σκοπεύει να λάβει προκειμένου να αντισταθμιστεί η ζημία που το μέτρο αυτό θα προκαλέσει στον κοινοτικό στόλο αλιευτικών βαθείας ψύξεως και να διασφαλίσει ότι δεν θα επαναληφθεί στο μέλλον η λήψη τέτοιων μέτρων;

Απάντηση της κ. Bonino εξ ονόματος της Επιτροπής

(21 Σεπτεμβρίου 1998)

1.-3. Η Επιτροπή πληροφορήθηκε, στις αρχές Ιουλίου, μέσω διαφόρων πηγών, την πρόθεση της Αργεντινής να επιβάλει περιοριστικούς όρους σε ορισμένες περιόδους για την αλίευση βακαλάου, από τις 15 Ιουλίου.

2. Η Επιτροπή θα ήθελε να υπενθυμίσει ότι μία υπό περιοριστικούς όρους περίοδος είχε ήδη επιβληθεί το 1997 για την αλίευση βακαλάου και ότι, κατά τις συζητήσεις με τις αρχές της Αργεντινής, ιδίως στο πλαίσιο της συνόδου της κοινής επιτροπής παρακολούθησης της 4ης-5ης Μαΐου 1998 κατέστη σαφές ότι η κατάσταση των αποθεμάτων βακαλάου δεν είχε βελτιωθεί.

4. Η Επιτροπή παρενέβη, χωρίς καθυστέρηση, για να τονίσει την ανησυχία της γιάυτήν την αιφνιδιαστική επιβολή μιας περιοριστικής περιόδου η οποία διαταράσσει τις εμπορικές δραστηριότητες του ευρωπαϊκού στόλου και ζήτησε επίσης να διασαφηνιστούν οι λόγοι επιβολής διαφορετικής διάρκειας περιοριστικών περιόδων σε χωριστά τμήματα του ευρωπαϊκού στόλου.

5. Η Κοινότητα έχει σταθερά υποστηρίξει τα μέτρα τα οποία έλαβαν οι αρχές της Αργεντινής προκειμένου να ανορθώσουν την κατάσταση των αποθεμάτων βακαλάου. Η θέση αυτή έχει μεσοπρόθεσμο έως μακροπρόθεσμο ενδιαφέρον για τον αλιευτικό τομέα της Αργεντινής συμπεριλαμβανομένων και των σκαφών που μεταβιβάστηκαν δυνάμει της συμφωνίας στον αλιευτικό τομέα. Εναπόκειται στην αρμοδιότητα των παράκτιων αρχών να λάβουν διαχειριστικά μέτρα για τα αποθέματα τα οποία έχουν αναλάβει σύμφωνα με το θαλάσσιο δίκαιο.

6. Οι κοινές επιχειρήσεις οι οποίες ιδρύθηκαν δυνάμει της συμφωνίας υπάγονται στο δίκαιο της Αργεντινής και επομένως αναλαμβάνουν τους οικονομικούς και χρηματοδοτικούς κινδύνους τους σχετικούς με κάθε εμπορική εταιρία. Θα πρέπει να υπενθυμιστεί ότι οι εταιρίες αυτές έχουν λάβει χρηματοδοτική ενίσχυση από την Κοινότητα για την ίδρυση τους.